《寿琅翁大公祖》
清代·陈恭尹

高秋九月鸿雁归，定山岩下风依依。崇兰有芳时菊菲，舟车千里来郊圻。

竹符旄节夹道驰，火藻黼黻袍以绯。为公介以万年卮，柏台霜钺凛有辉。

门前百尺交龙旗，环阶爪士熊虎罴。鼓角声高云不飞，文经武纬唯指挥，令出如山谁敢违。

五岭之南民熙熙，黍稷被野牛羊肥。烽燧不惊尨吠希，司马临边德以威。

千年此日能有几，谁为歌之老布衣。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。